LIETUVOS RESPUBLIKOS KRAŠTO APSAUGOS

MINISTRAS

ĮSAKYMAS

DĖL KRAŠTO APSAUGOS MINISTRO 2020 M. GEGUŽĖS 22 D. ĮSAKYMO NR. V-405 „DĖL LĖŠŲ, REIKALINGŲ VALSTYBINEI FUNKCIJAI „DALYVAVIMAS RENGIANT IR VYKDANT MOBILIZACIJĄ, DEMOBILIZACIJĄ, PRIIMANČIOSIOS ŠALIES PARAMĄ“ VYKDYTI, PLANAVIMO, PERVEDIMO SAVIVALDYBĖMS IR SAVIVALDYBIŲ ATSISKAITYMO UŽ ŠIAS LĖŠAS TVARKOS APRAŠO PATVIRTINIMO“ PAKEITIMO

2023 m. liepos 13 d. Nr. V-583

Vilnius

Pakeičiu Lietuvos Respublikos krašto apsaugos ministro 2020 m. gegužės 22 d. įsakymą Nr. V-405 „Dėl Lėšų, reikalingų valstybinei funkcijai „Dalyvavimas rengiant ir vykdant mobilizaciją, demobilizaciją, priimančiosios šalies paramą“ vykdyti, planavimo, pervedimo savivaldybėms ir savivaldybių atsiskaitymo už šias lėšas tvarkos aprašo patvirtinimo“:

1.	Pakeičiu preambulę ir ją išdėstau taip:

„Vadovaudamasis Lietuvos Respublikos biudžeto sandaros įstatymo 5 straipsnio 1 dalies 4, 5 punktais, Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių, patvirtintų Lietuvos Respublikos Vyriausybės 2001 m. gegužės 14 d. nutarimu Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“, 4 punktu ir Lietuvos Respublikos krašto apsaugos sistemos organizavimo ir karo tarnybos įstatymo 10 straipsnio 2 dalies 23 punktu ir 4 dalimi:“.

2. Pakeičiu nurodytu įsakymu patvirtintą Lėšų, reikalingų valstybinei funkcijai „Dalyvavimas rengiant ir vykdant mobilizaciją, demobilizaciją, priimančiosios šalies paramą“ vykdyti, planavimo, pervedimo savivaldybėms ir savivaldybių atsiskaitymo už šias lėšas tvarkos aprašą:

2.1. Pakeičiu 18.2 papunktį ir jį išdėstau taip:

„18.2. įpareigoti savivaldybes grąžinti praėjusių metų valstybės biudžeto lėšas, skirtas Valstybinei funkcijai vykdyti, jei šios lėšos buvo panaudotos ne Valstybinei funkcijai vykdyti;“.

2.2. Papildau 18.3 papunkčiu:

„18.3. sumažinti einamųjų metų valstybės biudžeto lėšas, skirtas Valstybinei funkcijai vykdyti, jeigu einamaisiais metais nustatoma, kad lėšos buvo panaudotos ne Valstybinei funkcijai vykdyti (mažinama tokia lėšų suma, kuri buvo panaudota ne Valstybinei funkcijai vykdyti).“

2.3. Papildau 20.5 papunkčiu:

„20.5 suderinti su Departamentu valstybės biudžeto lėšų, skirtų Valstybinei funkcijai vykdyti, panaudojimą mobilizacinių mokymų ir pratybų organizavimui bei dalyvavimui juose.“

2.4. Pakeičiu 1 priedą:

2.4.1. Pakeičiu 4.2 papunktį ir jį išdėstau taip:

„4.2. Lėšų, skirtų Valstybinei funkcijai vykdyti, poreikis atskiroms savivaldybėms (Asav.1(2) ... (n)) apskaičiuojamas pagal formulę:

Asav.1(2) ... (n) = Aper + Aadm+ Apšp.

Šioje formulėje:

Aper – lėšų poreikis personalui išlaikyti;

Aadm – lėšų poreikis administracinėms funkcijoms vykdyti: darbo vietai išlaikyti (išlaidos ryšiams, komandiruotėms, kvalifikacijai tobulinti, komunalinėms paslaugoms, kanceliarinėms prekėms ir kitos neįvardytos išlaidos, tiesiogiai susijusios su valstybės tarnautojo, vykdančio Valstybinę funkciją, darbo vietos išlaikymu) ir mobilizaciniams mokymams bei pratyboms (išlaidos patalpų nuomai, kavos pertraukoms, komandiruotėms, degalams, sunaudotiems vykstant į mokymų ar pratybų vietą ir atgal bei kitos neįvardytos išlaidos, tiesiogiai susijusios su mobilizacinių mokymų ir pratybų organizavimu bei dalyvavimu juose);

Apšp – lėšų poreikis priimančiosios šalies paramos teikimo užduotims vykdyti.“

2.4.2. Pakeičiu 4.4 papunktį ir jį išdėstau taip:

„4.4. Lėšų poreikis administracinėms funkcijoms vykdyti (Aadm) apskaičiuojamas pagal formulę:

Aadm = Aper x 0,12.

Šioje formulėje:

0,12 – 12 procentų nuo apskaičiuoto asignavimų poreikio personalui išlaikyti.“

Krašto apsaugos ministras	Arvydas Anušauskas